**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя региональнöй конкурс йылысь Коми Республикаса Правительство да Россияса фундаментальнöй туялöмъяслöн фонд костын артмöдчöм 2010 воын збыльмöдöм йылысь да Коми Республикаса Правительстволöн öткымын решениеö вежсьöмъяс пыртöм йылысь**

Медым пöртны олöмö Коми Республикаса Правительство да Россияса фундаментальнöй туялöмъяслöн фонд костын 2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя региональнöй конкурс йылысь артмöдчöм, Коми Республикаса Правительство шуис:

1. Вынсьöдны Коми Республикаса республиканскöй бюджетысь 2010 воын Коми Республикаса Правительство да Россияса фундаментальнöй туялöмъяслöн фонд костын 2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя региональнöй конкурс йылысь артмöдчöм збыльмöдöм серти научнöй проектъяс вылö субсидияяс (водзö – субсидияяс) сетан правилöяс 1 №-а содтöд серти.

2. Пыртны Коми Республикаса Правительстволöн öткымын решениеö вежсьöмъяс 2 №-а содтöд серти лыддьöг кузя.

3. Коми Республикаса экономика сöвмöдан министерстволы кырымавны субсидия сетöм йылысь сёрнитчöмъяс организацияяскöд, кодъяс могмöдöны наука туялан проектъяс, кодъясöс бöрйисны конкурс серти, мый нуöдöны öтув 2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя регионса конкурсын участвуйтöм вылö заявкаяс видлалöм кузя регионса экспертнöй сöвет Россияса фундаментальнöй туялöмъяслöн фондкöд.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А.Буровлы.

Коми Республикаса Юралысь В.Гайзер

Сыктывкар

2010 вося рака тöлысь 29 лун

77 №

ВЫНСЬÖДÖМА  
Коми Республикаса Правительстволöн

2010 во рака тöлысь 29 лунся 77 №-а шуöмöн

(1 №-а содтöд)

Коми Республикаса республиканскöй бюджетысь 2010 воын

Коми Республикаса Правительство да Россияса фундаментальнöй туялöмъяслöн фонд костын 2008-2010 воясö Коми Республикаса

наука туялöмъяс да Россияса фундаментальнöй туялöмъяслöн фонд проектъяслöн öтувъя региональнöй конкурс йылысь артмöдчöм

збыльмöдöм серти научнöй проектъяс вылö субсидияяс сетан

**ПРАВИЛÖЯС**

1. Тайö Правилöясыс урчитöны Коми Республикаса республиканскöй бюджетысь 2010 воын Коми Республикаса Правительство да Россияса фундаментальнöй туялöмъяслöн фонд костын 2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя региональнöй конкурс йылысь артмöдчöм збыльмöдöм серти научнöй проектъяс вылö субсидияяс сетан пöрадок (водзö лöсялöмöн – научнöй проектъяс, Артмöдчöм), сы мында, мыйта артыштöма тайö могъяс вылö Коми Республикаса республиканскöй бюджетын 2010 воын «2010-2012 вояс вылö Коми Республикаын научнöй да инновационнöй удж сöвмöдöм» республиканскöй дыр кадся торъя мога уджтас» торъя мога рöскод статья серти (водзö – субсидияяс).

2. Субсидияяс сетсьöны, медым могмöдны сьöмöн научнöй проектъяс, кодъясöс бöрйисны конкурс серти, мый нуöдöны öтув 2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя региональнöй конкурсын участвуйтöм вылö заявкаяс видлалöм кузя регионса экспертнöй сöвет Россияса фундаментальнöй туялöмъяслöн фондкöд, субсидия сьöм вуджöдöмöн организацияяслы, кодъяс могмöдöны проектъяссö (водзö – организацияяс) кырымалöм сёрнитчöмъяс (артмöдчöмъяс) вылö подуласьöмöн.

3. Субсидияяс сетсьöны Артмöдчöмлöн условиеяс серти субсидия сетöм йылысь сёрнитчöмъяс вылö подуласьöмöн (водзö – сёрнитчöмъяс), мый кырымалöма Коми Республикаса экономика сöвмöдан министерствоöн организацияяскöд.

4. Субсидияяс вуджöдсьöны своднöй бюджетнöй роспись да 2010 во вылö Коми Республикаса республиканскöй бюджетлöн кассöвöй план серти бюджетнöй обязательствояс лимит да сьöм мында, мый артыштöма субсидия мынтöм вылö Коми Республикаса экономика сöвмöдан министерстволы.

5. Коми Республикаса республиканскöй бюджетысь 2010 во вылö субсидияяс вуджöдö Коми Республикаса экономика сöвмöдан министерство лицевöй тшöт вывсянь, мый восьтöма Коми Республикаса сьöм овмöс министерствоын, организацияяслöн тшöтъяс вылö сёрнитчöмöн индöм подув серти да кадö.

6. Субсидия сьöмыс лоö торъя могаöн да сiйöс оз позь видзны мöд могъяс вылö.

Субсидия сьöмсö абу торъя мог серти видзöмысь кыскöны кывкутöмö Россия Федерацияса законодательство серти.

7. Субсидия сьöм торъя мог серти видзöм бöрся колана ногöн видзöдöны Коми Республикаса экономика сöвмöдан министерство да Коми Республикаса сьöм овмöс министерство.

Коми Республикаса Правительстволöн

2010 во рака тöлысь 29 лунся 77 №-а шуöм дорö

2 №-а содтöд

Коми Республикаса Правительстволöн решениеясö пыртöм

**ВЕЖСЬÖМЪЯС ЛЫДДЬÖГ**

1. Коми Республикаса Правительстволöн 2008 во лöддза-номъя тöлысь 11 лунся 189-р №-а тшöктöмын:

3 пункт гижны тадзи:

«3. Тайö тшöктöмсö олöмö пöртöм бöрся видзöдны Коми Республикаса Юралысьöс вежысь А.А.Буровлы».

2. «2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя регионса конкурсын участвуйтöм вылö заявкаяс видлалöм кузя регионса экспертнöй сöвет йылысь» Коми Республикаса Правительстволöн 2008 во вöльгым тöлысь 28 лунся 325 №-а шуöмын:

1) 3 пункт гижны тадзи:

«3. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А.Буровлы»;

2) киритны 2008-2010 воясö Коми Республикаса наука туялöмъяс да Россияса фундаментальнöй туялöмъяслöн фонд проектъяслöн öтувъя регионса конкурсын участвуйтöм вылö заявкаяс видлалöм кузя регионса экспертнöй сöветысь, мый вынсьöдöма шуöмöн (1 №-а содтöд), Д.В.Милохинöс.

Вудж. Кузнецова Н.А., 4 960 пас